แอร์เอซีที

แอร์เอซีที () หรือชื่อเดิม เอซีทีแอร์ไลน์ และ มายคาร์โก เป็นสายการบินขนส่งสินค้าและเช่าเหมาลำสัญชาติตุรกี ที่มีฐานการบินหลักที่ท่าอากาศยานนานาชาติซาบีฮา เกิคเช็น และมีสำนักงานใหญ่ในคูร์ทเคอ อิสตันบูลคูร์ทเคอย์"myCARGO Headquarters." myCARGO. Retrieved 23 November 2012. สายการบินให้บริการเที่ยวบินขนส่งสินค้าทางอากาศระหว่างประเทศทั้งแบบประจำและเช่าเหมาลำ รวมไปถึงบริการเช่าเหมาลำอากาศยานแบบเปียกและแบบแห้งอีกด้วย

 ประวัติ
สายการบินก่อตั้งขึ้นในปี 2004 และได้มีการโอนย้ายกรรมสิทธิ์บริษัทในเดือนมีนาคม ค.ศ. 2006 เมื่อยาวูซ ชิซเมชี นักบินอาวุโสชาวตุรกี ร่วมมือกับเอชบีเคอินเวสต์เมนต์สเพื่อเข้าซื้อกิจการบริษัท ในเดือนกุมภาพันธ์ ค.ศ. 2008 บริษัท มานารา อินเวสต์เมนต์ จำกัด ได้เข้าซื้อหุ้น 21% ของสายการบิน มานาราเป็นธุรกิจการลงทุนที่ได้รับการสนับสนุนจากกลุ่มธุรกิจชั้นนำของซาอุดีอาระเบียสี่กลุ่ม พันธมิตรใหม่และผู้ถือหุ้นเดิมต่างคาดหวังว่าเอซีทีแอร์ไลน์จะก้าวขึ้นเป็นผู้เล่นชั้นนำระดับภูมิภาคและระดับนานาชาติ

เอซีทีได้รับรางวัล สกาตาซัพพลายเชนแอนด์ทรานสปอร์ตอะวาร์ด ในสาขาผู้ดำเนินการขนส่งสินค้าทางอากาศแห่งปี เพื่อเป็นการยกย่องการบริการลูกค้าที่เป็นเลิศในปี 2007 นอกจากนี้ สายการบินยังได้ยื่นขอการรับรองกับไออาตาหลังจากผ่านการตรวจสอบ การตรวจสอบความปลอดภัยในการปฏิบัติงานของไออาตาในปี 2007 อีกด้วย

ในปี 2011 เอชเอนเอกรุปสัญชาติจีนได้ร่วมมือกับบราเวียแคปิตอลเพื่อเข้าซื้อหุ้น 49% ของเอซีทีแอร์ไลน์ โดยอีก 50.9% ยังคงเป็นของดากลาร์ ชิซแมชี และ 0.1% ของผู้ถือหุ้นรายอื่นในตุรกี เอซีทีแอร์ไลน์ได้เปลี่ยนชื่อเป็น มายคาร์โก หลังจากความร่วมมือนี้เกิดขึ้นHNA Group and Bravia Capital Complete Acquisition of MyCargo Airlines 24 October 2011 ในเดือนสิงหาคม ค.ศ. 2017 เอชเอนเอกรุปได้แลกหุ้นในมายคาร์โกกับบริษัทลูกอีกแห่งหนึ่งในตุรกี ส่งผลให้สายการบินกลับมาเป็นเจ้าของเต็มรูปแบบอีกครั้ง โดยมีฝ่ายบริหารและดำเนินการภายใต้ชื่อ เอซีทีแอร์ไลน์ อีกครั้ง ก่อนที่จะเปลี่ยนชื่อเป็น แอร์เอซีที ในภายหลัง

 ฝูงบิน 

 ฝูงบินปัจจุบัน 
ณ เดือนตุลาคม ค.ศ. 2025 แอร์เอซีทีมีเครื่องบินประจำการในฝูงบินดังนี้:

+ ฝูงบินของแอร์เอซีทีเครื่องบินประจำการคำสั่งซื้อหมายเหตุ1—ทั้งหมด1—

แอร์เอซีทีมีอายุฝูงบิน 33.3 ปี

ฝูงบินในอดีต
 แอร์บัส เอ300บี4-100เอฟ จำนวน 1 ลำ
 แอร์บัส เอ300บี4-200เอฟ จำนวน 3 ลำ
 แอร์บัส เอ300-600เอฟ จำนวน 1 ลำ
 โบอิง 747-400อีอาร์เอฟ จำนวน 2 ลำ
 โบอิง 747-481บีดีเอสเอฟ จำนวน 1 ลำ (TC-ACF ซึ่งตกในเที่ยวบินที่ 9788 เมื่อวันที่ 20 ตุลาคม ค.ศ. 2025 ที่ท่าอากาศยานนานาชาติฮ่องกง)

อุบัติเหตุและอุบัติการณ์สำคัญ
เมื่อวันที่ 1 มีนาคม ค.ศ. 2010 แอร์บัส เอ300 ทะเบียน TC-ACB ซึ่งดำเนินเที่ยวบินที่ 521 สำหรับเอสเอ็นเอเอส/ดีเอชแอล ได้รับความเสียหายอย่างหนักหลังล้อจงลอดยุบตัวที่สนามบินบาแกรมในประเทศอัฟกานิสถาน
เมื่อวันที่ 16 มกราคม ค.ศ. 2017 เตอร์กิชแอร์ไลน์ เที่ยวบินที่ 6491  ดำเนินการด้วยโบอิง 747-412เอฟทะเบียน TC-MCL ที่ดำเนินการสำหรับเตอร์กิชแอร์ไลน์ เกิดตกระหว่างการพยายามบินวนรอบจากระดับความสูงต่ำมาก ขณะพยายามบินลงจอดที่ท่าอากาศยานนานาชาติมานาสในบิชเคก ประเทศคีร์กีซสถาน อุบัติเหตุครั้งนี้ทำให้ลูกเรือทั้งสี่คนและผู้คนบนพื้นดินอ 35 คนเสียชีวิต
เมื่อวันที่ 1 กุมภาพันธ์ ค.ศ. 2020 เซาเดีย เที่ยวบินที่ 919 ดำเนินการด้วยโบอิง 747-412เอฟทะเบียน TC-MCT เกิดเหตุส่วนหางกระแทกเข้ากับทางวิ่งขณะขึ้นบินจากท่าอากาศยานนานาชาติสมเด็จพระราชาธิบดีฟะฮัดในดัมมาม ประเทศซาอุดีอาระเบียอย่างรุนแรง นักบินหยุดการไต่ระดับในตอนแรกที่ระดับความสูง 7,000 ฟุต จากนั้นไต่ระดับขึ้นสู่ระดับความสูง 10,000 ฟุต และตัดสินใจเปลี่ยนเส้นทางบินไปยังท่าอากาศยานนานาชาติสมเด็จพระราชาธิบดีอับดุลอะซีซในญิดดะฮ์
เมื่อวันที่ 20 ตุลาคม ค.ศ. 2025 เอมิเรตส์สกายคาร์โก เที่ยวบินที่ 9788 ดำเนินการด้วยโบอิง 747-481บีดีเอสเอฟทะเบียน TC-ACF ที่ดำเนินการสำหรับเอมิเรตส์สกายคาร์โก ได้เกิดไถลออกนอกทางวิ่ง 07L ที่ท่าอากาศยานนานาชาติฮ่องกง โดยพร้อมกันนั้นได้พุ่งชนเข้ากับยานพาหนะภาคพื้นก่อนที่จะพุ่งลงสู่มหาสมุทร ส่งผลให้ผู้โดยสารบนยานพานะทั้งสองคนนั้นเสียชีวิต ในขณะที่ลูกเรือทั้งสี่คนบนเครื่องบินนั้นรอดชีวิตทั้งหมด

 อ้างอิง 
 รายการอ้างอิง 

 บรรณานุกรม 

 แหล่งข้อมูลอื่น 

หมวดหมู่:สายการบินขนส่งสินค้า
หมวดหมู่:สายการบินสัญชาติตุรกี
หมวดหมู่:สายการบินที่ก่อตั้งในปี พ.ศ. 2547